Kull meta nirritorna minn mawra f' Malta ruħi terga tgħaddi minn ħafna tiftix ( soulsearchin , you know what i ' m sayin ? ) . Wisq emozzjonijiet kuntrastanti , spiss kontradittorji . Il- pjaċir tar- ritorn lejn l- għeruq u dak li sawwarni kontra l- pjaċir li imxejt lil hinn , li esplorajt toroq oħra li komplew sawruni wisq iktar . Wahda mir- raġunijiet prinċipali illi spiss tissemma' għala żagħżagħ tat- tieni jew tielet ġenerazzjoni immigranti fl- Ewropa qedin jirradikalizzaw rwiehhom b' mod vjolenti li jwassal biex isiru terroristi u jagħmlu ħerba f' xi Madrid jew Londra hija din : aljenazzjoni doppja li jħossu lejn il- pajjiż li fih jgħixu u lejn il- pajjiż u l- kultura ta' ommhom u missierijiethom tagħmilhom aktar vulnerabbli għal ideat estremisti li tifdilhom il- bżonn ta' identitá . . . Process simili għaddej minnu jien ġewwa Brussel . La nhossni Malti Malti u wisq inqas Belġjan . Meta kont Malta l- aħħar ftit ġimghat ilu kelli spiss is- sensazzjoni li jien barrani ġo dari ormai , m' hemmx x' tagħmel . Fit- toroq promoturi ta prodotti jkellmuni b' ingliz imfarrak , kważi haddtha bħala offiża u fl- istess ħin tatni kemxa pjaċir . Il- paradoss tal- bżonn li tkun differenti u li tkun aċċettat ma nhossiex daqs meta nkun Malta għal btala . Fil- karozza haz - Żebbuġ staqsejt liema hi t- triq għal Knisja l- Kbira b' malti normali għall- aħħar u raġel xwejjaħ beda jfarrakli bl- ingliz biex jispjegali . . . bdejt ngħid x' illostja grali biex dan ix- xwejjaħ ħasibni xi emigrant ġejt lura . L- identita ewropeja ħafna jsibu difficili biex jispejgawha . Nahseb Brussel l- aktar li tħossha , fejn kulħadd huwa kollox u ħadd m' hu ħadd . L- anqas fl- iktar bliet kosmopolitani bħal Londra ma tħoss l- istess għax fl- aħħar il- bottomline huwa dejjem dak l- element ta' britishness . . . . Kuncett li jbezza għal min qatt ma ċċaqlaq mill- erba kantunieri ta madwaru . Brussel , tħossok qed tgħix 'il quddiem fiz- żmien , mhux is- sens ta' " it ' s happening " bħalma naħseb tħoss Londra jew Pariġi , imma iktar " this is a foretaste for things to come " . . . Jista jkun qed nidealizzaha l- ħaġa . Jista jkun li le . Jista jkun minħabba ix- xemx dieħla u ħierġa m' għandiex kwiet u x- xita tiddeffes u traxxax kif iffetlilha . X' ala ghajnha li s- sajf u li hawn il- maltin joħolmu f' sajf twil ma jispiċċa qatt , hekk , erba xhur bla waqfien . Brussell hi post l- esperimentazzjoni politika ( e . u . ) , post l- esperimentazzjoni lingwistika ( l- uniku post VERAMENT [ fit- teorija ] bilingwu u , fil- fatt , plurilingwu ) , esperimentazzjoni tal- pajjiż ( federazzjonalismu vs . ? ? ) , eċċ Hu esperiment għaddej u aħna l- ġrieden tal- laboratorju . . . L- ingilterra int mistenni tkun multiculti - kważi pastaż ma tkunx . Imma , hejj , UK multiculti mhux multiculti internazzjonali . . . Brussell l- iktar post iffakkjat u bla identità ċara fl- Ewropa . . . my kind of city insomma . jien ukoll meta mmur Malta jaħsbuni barrani . . . ma nistax nispjega għalfejn . . . apparti minn nuċċali isbaħ u iktar cool ( heqqhemm ) li xtrajt kollox għadu l- istess . Jigifieri jaħsbuk spiżjar barrani naqa scruffy ? ezzzzzzzzzzzatt . il- junkies jitgholbuni għal morfina bla preskrizzjoni ( għax taf int " nidher orrajt " ) x' ħin ninżel mill- ajruplan . Niddentifika ruħi ħafna f' din il- bloggata . Inhoss l- istess kriżi ta' tiftix t' identita' xi drabi . Hawnhekk inhossni inkompatibbli maċ- cerebralizmu , mar- rigidita' ta' dan il- poplu ( generalizzazjoni kerha forsi ) . Filwaqt li kull sajf meta mmur Malta nipprova nsib Malta ta' tfuliti u ma nsibiex . U biex taqghad . . . ukoll . . . jaħsbuni barrani u jgħiduli li għandi aċċent franciz . Fl- aħħar mill- aħħar " chez moi " ma nafx fejn iz- żobb qiegħed . L- isbaħ ħaġa dejjem hi li tmur fejn tmur dejjem toħloq l- univers tiegħek , irrelevanti mil- pajiz fejn tkun . Imma xi ħin l- għeruq dejjem jispiċċaw jghajtulek , u hemm tinfixel . . .